Čatnis

Čatnis (, ) – garnyras, plačiai naudojamas Indiškose virtuvėse, paduodamas kaip papildomas maistas prie kitų patiekalų arba kaip savarankiškas tarpinis valgis pabaigus pagrindinius patiekalus, prieš desertą.

Tipai 
Visi čatniai skirstomi į saldžiuosius ir aštriuosius. Daugumoje jų naudojami aštrūs prieskoniai, ir jiems gali būti naudojami įvairūs vaisiai ir daržovės: mangai, pomidorai, ananasai, tamarindas, papaja, mėta, svogūnas, kokosas ir pan. Jie troškinami ir paskaninami cukrumi, druska, imbieru, taip pat prieskoniais, tokiais kaip kalendra, kuminas, asfoetida.

Tradiciškai čatniai būdavo grūdami akmeninėje piestoje, bet moderniaisiais laikais naudojami mikseriai ir smulkintuvai.

Čatnių produktai labai įvairuoja priklausomai nuo Indijos regiono virtuvės:
 Pandžabo virtuvėje – mėta, svogūnas, tamarindas, mangas ir kt.
 Šiaurės Indijos virtuvėje – tamarindai, kalendra, česnakas, mėta, mangas, čili ir kt.
 Bengalijos virtuvėje – mangų, pomidorų, ananasų, tamarindų, papajų čatniai.
 Asamo virtuvėje – kalendra, špinatas, pomidoras, čili, ridikas, morka, agurkas, lęšiai ir t. t.
 Orisos virtuvėje – mėta, kokosas, mangas, apelsinas, pomidoras, džiovintos žuvys ir kt.
 Gudžarato virtuvėje – aštrūs laimo čatniai.
 Kanadų virtuvėje – kokosas, žemės riešutai, pomidoras, tamarindas, mangas, uradas, mėta, moliūgas, okra, imbieras ir t. t.
 Keralos virtuvėje – kokosas, mėta, mangas, džiovinta žuvis, krevetės, svogūnas ir kt.
 Maratų virtuvėje – mango, guramba, pančamritas, mirachicha thecha, žemės riešutai ir t. t.
 Telugu virtuvėje – kokosas, kalendra, čili, pomidoras, svogūnas, žemės riešutai, citrinos, tamarindai, mangas ir t. t.
 Tamilų virtuvėje – kokosas, kalendra, čili, pomidoras, svogūnas, imbieras, mangas, lęšiai ir kt.

Indiška virtuvė
Pagardai